Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani sanoo, -
että profetia on ovi yliluonnolliseen -
ja että me kaikki voimme profetoida.
Tämä käy vieläkin erikoisemmaksi.
Jumala avasi aivan kaikki hänen hengelliset aistinsa.
Hän voi siis nähdä ja kuulla näkymättömän maailman asioita.
Hän sanoo myös, -
että meidän kaikkien hengelliset aistit voivat avautua.
Haluatteko sitä? Minä myös!
Tohtori Hakeem Collinsin isä oli muslimi.
Millainen muslimi? ―Sunnimuslimi.
Ja äitisi oli ei-uskovainen. ―Niin.
Jokaisen pojan tavoin halusit miellyttää isääsi ja kokeilit islamia, -
mutta se ei ollut sinua varten. Sinulla oli myös rukoileva isoäiti, -
joka vei sinut kirkkoon. Siellä tapahtui jotain, kun olit 7-vuotias.
Itse aloin ymmärtää hengellisiä asioita vasta kolmikymppisenä!
Mitä tapahtui? ―Isoäitini tutustutti minut Kristukseen ja seurakuntaan.
Seurakunnan pastori oli sokea.
Istuin 7-vuotiaana eturivissä ja kuuntelin, kun pastori puhui -
pelastuksesta, Kristuksesta ja Hänen rakkaudestaan.
Katsoessani pastoria näin enkelin seisovan hänen takanaan.
Mitä selvemmin enkeli näkyi, -
sitä palavammin ja innokkaammin pastori saarnasi.
Tiesin, että silmäni olivat avautuneet. Näin jotain, mitä en ennen nähnyt.
Sitten kuulin sisäisen äänen sanovan: "Kutsun sinua!"
Tiesin heti, että se oli Jeesus.
Melko suvereeni kutsu. Sitä ei varmaan ollut helppo selittää isällesi.
No vähän niin kuin. ―Lievästi sanottuna.
Etsin tuolloin Jumalaa tuon aiemman kokemukseni takia.
Halusin kokea sen uudestaan ja tietää lisää Kristuksesta.
Sain pastori Gary Whetstonen kirjan, jonka lopussa oli rukous.
Kirjassa kehotettiin pyytämään Isältä Pyhän Hengen kastetta -
ja avaamaan suu rukouksen jälkeen.
Silloin Jumala täyttäisi huuleni sanoillaan. Tein niin.
Sain lyhyen kirjan luettua ja luin myös rukouksen.
Jokin aktivoitui minussa. Avasin suuni ja pyysin Jumalaa -
täyttämään minut Hengen kasteella. Suustani alkoi tulla lapsen puhetta.
En ymmärtänyt, mitä puhuin, mutta se oli jotain ainutlaatuista.
Tunsin Jumalan voiman. Tämä oli todellista, ei rituaali eikä pelleilyä.
Se oli jotain yliluonnollista.
Lasten ja imeväisten suusta... Miten kauan rukoilit kielillä tuolloin?
Makasin lattialla täristen, itkien ja puhuen lapsen kielillä.
Puhuin kielillä noin tunnin. Maatessani lattialla näin, -
että edessäni avautui portti. Jumala antoi minulle näyn.
Valonsäteitä liikkui edestakaisin.
Tiesin, että minulle tapahtui jotain yliluonnollista.
Se lähti liikkeelle Jumalasta, ei minusta. Jumala haluaa, -
että meillä uskovilla on tänä aikana lapsenomainen usko ja luottamus.
Silloin yliluonnolliset aistimme voivat aktivoitua, kuten minulle kävi.
Minun on vaikea ymmärtää, että paastosit 12-vuotiaana kolme päivää.
Antoiko äitisi luvan? ―Ei. En voinut uskoa, että tein sen.
En ymmärtänyt Raamatusta paljon, mutta tulkitsin sitä kirjaimellisesti.
Paaston alussa menin komeroon. En syönyt, mutta join vettä.
Ensimmäisenä päivänä rukoilin palavasti, -
ja minusta tuntui kuin joku olisi ollut komerossa kanssani.
Tunsin lämmön ja läsnäolon. Se oli suorastaan pelottavaa, -
koska en tiennyt, mitä tapahtui. Tunsin, että käsi kosketti päätäni.
Lämpö lävisti kehoni, ja aloin itkeä. Toisena päivänä oloni oli heikko.
Minulla oli nälkä, mutta halusin kokea lisää, joten tutkin Sanaa.
Aina kun mahani murisi, ruokin itseäni Sanalla. Se tapahtui luonnostaan.
Menin komeroon janoten kokemusta. Se tuli vasta, kun aloin rukoilla.
Silmäni sulkeutuivat ja näytti kuin joku olisi sytyttänyt komeroon valot.
Sinne tulvi valoa. Avasin silmäni ja näin tuon olennon.
Hän oli läpikuultava ja hänellä oli sateenkaaren väriset vaatteet.
Aloin itkeä, ja valo sammui. Komerossa tuli pimeää.
Kolmantena päivänä halusin tuon saman kokemuksen.
Halusin kosketuksen ja näyn. Menin komeroon ja rukoilin.
Rukoillessani kuulin äitini äänen kutsuvan minua nimeltä.
Pelästyin, että joutuisin hankaluuksiin, koska istuin komerossa.
Tulin ulos komerosta, mutta äiti ei ollut huoneessa.
Tunsin oloni lannistuneeksi. Myöhemmin päivällä menin ulos.
Pelasin koripalloa ja pidin hauskaa.
Kesken pelin kuulin Jumalan äänen. Se oli kuin ukkosen jylinää.
En osaa muuten selittää, miten kova se ääni oli.
Säikähdin näkemääni, koska en ymmärtänyt sitä.
Juoksin takaisin huoneeseeni ja piilouduin peittojen alle.
Herra sanoi: "Hakeem, Hakeem." Vastasin Hänelle, ja Hän sanoi: -
"Kutsun sinut väkevään työhön. Se olen minä, Jeesus, joka kutsun sinua."
Jylinä muuttui hiljaiseksi ääneksi. Nyt tiesin, että Jeesus kutsui minua.
Paholainen yrittää sotkea kaiken, mitä Jumala meille näyttää.
Kasvoit erittäin levottomalla alueella. Sinut pidätettiin, -
ja jouduit vankilaan, mutta kuulit Jumalan puhuvan sinulle.
Tiesin, että Jumala oli kutsunut minut profeetaksi, mutta pakenin kutsua.
Jumala sanoi: "En kutsunut sinua vankilatyöhön, vaan profeetaksi.
En kutsunut sinua kahlituksi vankeuteen, -
kutsuin sinut liikkumaan vapaudessa ja toimimaan Hengessä."
Missä Herran Henki on, siellä on vapaus.
Siinä hetkessä päätin vastata kutsuun. Päätin totella Herraa.
Hän ei vain tehnyt tuota päätöstä, vaan hän todellakin muuttui.
Kuulemme siitä kohta lisää.
Yliluonnollista! jatkuu pian.
Monet ohjelman katsojat ovat kokeneet ihmeitä ja paranemisia.
Pelkäsin yliluonnollista, -
mutta ohjelmanne ja materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Jumala siis sanoi sinulle, -
että oli kutsunut sinut profetoimaan, ei istumaan telkien takana.
Olin vankilassa noin 12 tuntia.
Kun olin tehnyt päätökseni ja luvannut totella Jumalaa, -
minut vapautettiin noin 10 minuutin kuluttua.
Pääsit pois vankilasta, mutta päästyäsi sieltä ulos -
olit silmin nähden erilainen kuin ennen. Kuvaile tuota eroa.
Noin viikko sen jälkeen kun pääsin vankilasta, -
ventovieraat ihmiset alkoivat tulla kysymään, kuka oikein olin.
He sanoivat näkevänsä minussa jotain erilaista.
En tiennyt itsekään, mitä se oli, mutta he alkoivat kysellä, -
olinko pastori tai saarnaaja. Sanoin, etten ollut, -
mutta moni pyysi minut puhumaan seurakuntaansa, -
koska halusi kuulla, mitä Jumala puhuisi kauttani.
Tiesit, että Jumala oli kutsunut sinut profetoimaan.
Hänessä oli jotain erilaista, mutta ei hänessä ollut mitään merkkiä.
Se jokin oli Jumala. Hän meni seura- kuntaan toteuttamaan kutsuaan -
eli profetoimaan, mutta Jumala teki muutakin. Paikalla oli sokea mies.
Minulla oli profeetan kutsu. Pääsin puhumaan erääseen seurakuntaan.
Olin valmiina saarnaamaan.
Sisään tuli ihmisiä pyörätuoleissa ja keppien kanssa. Aloin saarnata.
Näin sokean miehen ja aloin puhua hänelle.
Kysyin, näkikö hän, ja hän vastasi kieltäväsi. Rukoilin hänen puolestaan.
Mitään ei tapahtunut. Se lannisti minua, mutta jatkoin rukoilemista.
Sanoin: "Anna minun siirtää sokeus pois."
Aloin puhua Jumalan Sanaa ja profetoida tuolle miehelle: -
"Jumala avaa silmäsi 7 päivän kuluessa." Viikon kuluttua -
hänen pastorinsa soitti ja kertoi, että mies pystyi nyt näkemään.
Jumala avasi hänen silmänsä.
Hakeemin lahja kiehtoo minua. Kaikki hänen hengelliset aistinsa -
ovat auki. Hän näkee sanoja ihmisten päiden päällä.
Kerro ihmisestä, jolla oli syöpä. ―Olin jumalanpalveluksessa.
Olin lopettelemassa saarnaani. Jumalan Henki antoi ilmestyksen, -
kun katselin ihmisiä. Aloin nähdä sanoja, ja yksi sanoista oli syöpä.
Se oli tiedon sana. Sanoin, että jollakulla oli syöpä, -
jonka Jumala halusi parantaa.
Eräs nainen tuli eteen. Katsoin häntä ja profetoin. En halunnut -
laskea käsiäni hänen ylleen, vaan julistaa Jumalan Sanaa.
Jumala sanoi: "Jos voin ilmoittaa sen, voin myös parantaa sen."
En ole ihmeiden tekijä, olen vain välittäjä. Jumala näytti tuon sanan.
Näin sen Hengessä, julistin sen. Nainen tuli, ja näin hänen tilansa.
Julistin hänelle, että Jumala parantaisi hänet.
Hän kaatui Jumalan voimasta ja nousi taas.
En nähnyt, oliko hän parantunut, mutta uskoin Jumalan Sanaan.
Uskoin, mitä julistin hänelle. Käskin hänen kehoaan tulemaan terveeksi.
Kahden kuukauden päästä sain kuulla, että hän oli täysin parantunut.
Eräs ystäväni, joka on nyt taivaassa, -
oli profeetta ja näkijä kuten sinäkin.
Hän rukoili puolestasi ja terävöitti lahjojasi. Kerro siitä jotakin.
Bob Jones oli minulle kuin isä. Hän oli profeetta ja näkijä.
Menin vuosia sitten käymään hänen luonaan.
Kun keskustelimme, hän kysyi, halusinko tavata hänen ystävänsä.
Kysyin, ketä hän tarkoitti, sillä huoneessa ei näkynyt muita.
Hän viittasi Isiin eli Herraan.
Sanoin, että sehän sopi.
Hän sanoi haluavansa, että minut temmattaisiin ylös.
Minun teologiani mukaan tempaus viittasi lopun aikoihin.
Heippa vain! ―Kysyin, oliko loppu jo käsillä. Hän sanoi, -
että voisin päästä ylös, koska meidät on asetettu taivaallisiin Kristuksessa.
Hän halusi aktivoida hengelliset aistini. Sehän minulle sopi.
Hän käski minun sulkea silmäni ja hengittää syvään. Tein niin.
Hän kysyi: "Mitä tunnet? Mitä näet?" Tunsin siipien kosketuksen.
Hän sanoi, että ne kuuluivat enkeleille. Koin näitä yliluonnollisia asioita -
ja siirryin näkyyn. Jumala avasi silmäni, ja aloin nähdä taivaissa.
Jumala näytti minulle puun, josta virtasi elämää.
Se oli vihreä, mutta se liikkui. Sitten näin virtaavia jokia.
Seuraavaksi näin nuo silmät. Katsoin niihin, ja ne olivat tulta.
Olin hiukan peloissani, koska en ymmärtänyt kokemaani.
Olin yhtä aikaa Bob Jonesin olohuoneessa ja taivaissa.
Katsoessani noihin silmiin tunsin rauhan ja nestemäisen rakkauden -
ympäröivän minut. Kuulin kuin trumpetin äänen ja tulin pois näystä.
Tuona päivänä profeetalliset aistini avautuivat.
Jumala aktivoi näkijän kykyni Bob Jonesin kautta.
Ilmaiseksi olemme saaneet, joten meidän pitää antaa ilmaiseksi.
Pyydän kohta Hakeemia rukoilemaan Messiaan nimessä, -
että nuo lahjat aktivoituisivat teissä. Jatkamme kohta.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
Arkisto-ohjelmien lisäksi voit seurata opetusta ja mentoriohjelmia -
Pohjois-Carolinan mediakeskuksesta.
Parhaiden, Hengen lahjoilla varustettujen opettajien avulla -
pääset Jumalan läsnäoloon ja voiteluun rukouskokouksissa.
Kaikki tämä osoitteessa www.SIDROTH.org/ISN
ISN varustaa sinut olemaan normaali -
Raamatun tarkoittamalla tavalla.
Sinulle opetetaan, kuinka kulkea Jumalan yliluonnollisessa.
Osoite on www.SIDROTH.org/ISN
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista! jatkuu.
Hakeem oli myöhässä töistä ja piti kiirettä päästäkseen sinne.
Hän ei juuri ajatellut Jumalaa, mutta Jumala puhui hänelle.
Olin matkalla töihin ja keskityin vain pääsemään sinne ajoissa.
Söin aamupalaa ja tein aamutoimia, kun Herra keskeytti päiväni.
Hän sanoi: "Poika, haluatko tietää, mitä taivas julistaa sinulle tänään?"
Hän antoi suunnitelman päivääni varten, etten vain etenisi rutiinilla.
Minun piti ojentautua kohti taivasta ja keskittyä siihen, -
mitä Hän halusi päivältäni eikä vain yrittää ehtiä töihin.
Ajattelin, ettei ollut hyvä hetki.
Myöhästyisin vielä töistä. Herra keskeytti aikani.
Se oli tärkeää, sillä Hän halusi minun ymmärtävän, -
että voin sanoillani kutsua asioita liikkumaan ja muuttumaan.
Meissä on tällä hetkellä sana, jonka Jumala haluaa vapauttaa, -
ja meidän tulee ymmärtää se. Taivas siis julisti jotain minulle.
Taivas julistaa asioita, mutta meidän pitää ojentautua Sanan mukaan -
ja tuoda taivas maan päälle profeetallisilla sanoillamme.
Puhutuilla sanoilla on voimaa. Jumala on antanut meille tarkoituksen, -
suunnitelman ja ymmärryksen, mutta Hän antaa meidän löytää ne itse.
Mitä näkymättömässä maailmassa tapahtuu, kun puhut Jumalan Sanaa?
Sanot, että se leijuu yllämme.
Samoin kuin Herran Henki liikkui alussa vetten yllä, -
Hän on näyttänyt minulle, että Hänen Henkensä liikkuu nytkin yllämme.
Jeremian kirjassa sanotaan, että Hän tarkkailee Sanansa toteutumista.
Sanat, profeetalliset kutsut ja Herran lupaukset taivaassa -
leijuvat ihmisten päällä. Näin Herra kuvasi sitä.
Hän tarkkailee Sanaansa kuin kotka tai kanaemo, -
joka hautoo muniaan ja haluaa nähdä poikastensa kuoriutuvan.
Se kuvaa Sanan toteutumista. Herrakin tarkkailee meitä.
Hänen Sanansa ja profetiansa ovat yllämme ja varjelevat meitä.
Saamamme lupaukset varjelevat meitä. ―Hakeem, rukoile, -
että profetian lahjat aktivoituisivat.
Isä, kiitämme Sinua siitä, että annoit Raamatun totuudet ja periaatteet.
Tämä ei ole vain profeettoja varten.
Isä, haluat, että profeetalliset aistimme avautuvat.
Avaan nyt katsojien hengelliset aistit.
Profetoin ja julistan, että heidän aistinsa ja lahjansa, -
jotka ovat olleet kahlittuina ja horroksessa, avautuvat nyt.
Profetoin noille aisteille ja lahjoille, jotka ovat teissä.
Tämä ei kuulu vain profeetoille. Nostat profeetallisen sukupolven.
Nyt on se aika, jolloin vuodatat Henkesi kaiken lihan ylle, -
ja poikasi ja tyttäresi profetoivat. Aktivoitukoon profeetallinen tahtosi -
kansasi parissa. Avautukoot heidän silmänsä, korvansa, makuaistinsa -
ja tuntoaistinsa. Olet antanut meille luonnollisia aisteja, Isä.
Avaan nyt myös heidän hengelliset aistinsa.
Tunnette Jumalan läsnäolon. Hänen profetian henkensä tulee -
yllenne uudella tavalla. Ottakaa se vastaan, se on perintöosanne.
Isä haluaa antaa teille Valtakunnan, ja tämä on se hetki, -
jolloin pääsette kiinni ulottuvuuteen, jota ette ole ennen tunteneet.
Hengelliset aistinne ovat avautuneet.
Profetoitte ja puhutte Jumalan puolesta. Sitä varten olette syntyneet.
Profetia on ovi yliluonnolliseen.
Ihmeet ja merkit ovat Jumalan tapa tavoittaa niitä, -
jotka eivät tunne Messiasta.
Se on niin helppoa! Olin eilen syömässä Hakeemin kanssa, -
ja hän kertoi tarjoilijalle asioita tämän elämästä. Tyttö alkoi itkeä
Hakeem puhui hänen kokemastaan traumasta ja siitä, että hän muuttaisi.
Yksityiskohtaisia asioita. Sitten johdatin hänet pelastusrukoukseen.
Se oli helppoa.
Profetia saa Jumalan valtakunnan tulemaan esiin.
Se on helppoa. Olet syntynyt profetoimaan!
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
Arkisto-ohjelmien lisäksi voit seurata opetusta ja mentoriohjelmia -
Pohjois-Carolinan mediakeskuksesta.
Parhaiden, Hengen lahjoilla varustettujen opettajien avulla -
pääset Jumalan läsnäoloon ja voiteluun rukouskokouksissa.
Kaikki tämä osoitteessa www.SIDROTH.org/ISN
ISN varustaa sinut olemaan normaali -
Raamatun tarkoittamalla tavalla.
Sinulle opetetaan, kuinka kulkea Jumalan yliluonnollisessa.
Osoite on www.SIDROTH.org/ISN
Ensi viikolla ohjelmassa: -
Vieraani oli murtunut ja rikkinäinen nainen.
Hän eli 50 vuotta tietämättä, että Jumala rakastaa häntä.
Sitten hän meni taivaaseen, jossa Jumala halasi häntä -
ja hän istui Jumalan sylissä.
Hän huomasi voivansa opettaa teille, miten voitte mennä taivaaseen.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki